open-index/open-wikipedia-markdown huggingface dataset:
Pugwash

**Pugwash** on kylä Kanadan Cumberlandin piirikunnassa Nova Scotiassa. Vuonna 2006 sen väkiluku oli 784, pinta-ala 502,0 km² ja asukastiheys 80/km². 

Kylässä harjoitetaan kalastusta, suolakaivostoimintaa ja pienimuotoista teollisuutta. Se sijaitsee Northumberlandinsalmessa Pugwashinjoen suulla.

Pugwashin nimi juontuu alkuperäisheimon mi’kmaqien kielen micmacin sanasta ”pagweak” joka tarkoittaa ”syvää vettä” eli syvää satamaa.

## Lähteet

## Aiheesta muualla
*Pugwashin kylän sivusto
Vuoden opiskelijaurheilija -palkinto

**Vuoden opiskelijaurheilija -palkinto** myönnetään ammattikorkeakoulussa tai yliopistossa opiskelevalle suomalaiselle urheilijalle. 

Valinnan perusteina ovat menestyminen opiskelijoiden omissa kansainvälisissä arvokilpailuissa, parittomina vuosina universiadeissa tai parillisina vuosina eri lajeissa järjestettävissä opiskelijoiden MM-kisoissa, muu urheilullinen menestys sekä opintojen ja urheilu-uran 
onnistunut yhteensovittaminen. 

Palkinto on myönnetty vuodesta 2002 lähtien. Sen myönsi vuoteen 2014 asti Opiskelijoiden liikuntaliitto ja vuodesta 2015 alkaen Olympiakomitean urheiluakatemiaohjelma.

## Vuoden opiskelijaurheilija -palkitut

## Lähteet
*Opiskelijoiden Liikuntaliitto
*http://www.mtv3.fi/urheilu/arkisto.shtml/arkistot/muutlajit/2004/01/204350, http://194.215.205.136/urheilu/arkisto.shtml/arkistot/muutlajit/2005/03/358333, *http://www.slu.fi/lum/numero_2_2009/nimityksia_ja_tunnustuksia/suunnistaja_bodil_holmstromista/

### Viitteet
Paakkurahkasammal

**Paakkurahkasammal** (*Sphagnum compactum*) on sammallaji, joka kuuluu *[[Sphagnaceae]]*-heimoon ja rahkasammalten sukuun.

## Ulkonäkö
Paakkurahkasammal on ulkonäöltään pötkömäinen. Sillä on tiheässä ulospäisiä haaroja kaksi tai kolme samassa kimpussa. Yleisväriltään paakkurahkasammal on kellanvihreä tai kellertävä, siinä ei ole punaista. Sen varsi on tumma ja varsilehdet ovat pienet ja kolmiomaiset. Se muistuttaa joskus nummirahkasammalta (*Sphagnum molle*). Itiöpesäkkeet ovat sillä tavallisia.

## Levinneisyys
Paakkurahkasammalta esiintyy koko Suomessa.

## Elinympäristö
Paakkurahkasammal kasvaa vähäravinteisilla paikoilla, koska se on heikko kilpailija.

## Lähteet
Cheryl Heuton

**Cheryl Heuton** on yhdysvaltalainen televisiokäsikirjoittaja sekä -tuottaja. Hän on luonut yhdessä puolisonsa Nicolas Falaccin kanssa rikossarjan *[[Num3rot]]*.

Ennen siirtymistään käsikirjoittajaksi Heuton työskenteli toimittajana kalifornialaisessa sanomalehdessä. 

## Lähteet
*
Hanna Kulenty

**Hanna Kulenty** (s. 18. maaliskuuta 1961 Białystok) on puolalainen säveltäjä. Hän opiskeli vuosina 1980–1986 sävellystä Włodzimierz Kotońskin johdolla Varsovan Chopin-musiikkiakatemiassa ja sen jälkeen vuoteen 1988 Louis Andriessenin johdolla Haagin Kuninkaallisessa musiikkikonservatoriossa. Lisäksi hän osallistui useille kesäkursseille, joissa hän sai opetusta Iannis Xenakikselta, Witold Lutosławskilta, Thomas Kessleriltä ja François Bernard Mâchelta. 

Kulenty oli tuomariston jäsenenä Münchenin biennaalissa 1995. Hänen sävellystensä joukkoon kuuluu kaksi oopperaa, kolme sinfoniaa, konserttoja, muita orkesteriteoksia ja neljä jousikvartettoa. Säveltäjä asuu Varsovassa ja Arnhemissa, Alankomaissa.

## Aiheesta muualla
* Hanna Kulenty.
Sonic & Knuckles

**Sonic & Knuckles** on Sonic Teamin kehittämä ja Segan julkaisema tasohyppelypeli. Peli on julkaistu vuonna  Sega Mega Drivelle.

Peli kuuluu *[[Sonic the Hedgehog (pelisarja)|Sonic the Hedgehog]]* -pelisarjaan ja on suoraa jatkoa *[[Sonic the Hedgehog 3]]:lle*. 

## Aiheesta muualla
* 
* Green Hill Zone 
* Sonic Retro
Kymönkosken koulu

**Kymönkosken koulu** on Viitasaaren kunnassa Keitelejärven pohjoisosassa Kymönvirran rannalla sijaitseva peruskoulu. Kymönkosken koulu on toinen jäljellä olevista kyläkouluista Viitasaarella (Huopanan koulun lisäksi). Koulu aloitti toimintansa vuonna 1902. Uusi koulurakennus valmistui vuonna 1967 ja se peruskorjattiin ja laajennettiin vuonna 2004. Vuoden 2004 laajennuksen aikana Kymönkosken oppilaat siirtyivät puoleksi vuodeksi Kolimanpään kouluun. Nykyään se on 3-opettajainen koulu.

Vuonna 2007 Kolimanpään koulun oppilaat siirrettiin Kymönkosken kouluun, koska Kolimanpään koulu lakkautettiin.

Vuonna 2009 kesällä tehtiin kouluun piharemontti. Piharemontissa koulun piha muutettiin hiekasta asfaltiksi. Vuoden 2017 syksyllä koulun pihaan asennettiin neljä uutta pihavälinettä.

Koulun johtaja on Jaana Kaskilahti.

## Lähteet

## Aiheesta muualla
* Koulun kotisivu
Tore Johansen

**Tore Johansen** (s. 5. maaliskuuta 1948) on norjalainen näyttelijä ja laulaja. Hänet muistetaan *[[The Julekalender]]* -ohjelman norjalaisesta versiosta, jossa hän esitti Gjertrud Sandia ja Hansi-tonttua.  Hän on myös esiintynyt Trøndelag Teaterissa merkittävissä rooleissa kuten *Les Misérables* (Kurjat) 2006 sekä *Marcus & Julie* 2007.

Tore Johansen lauloi 1960-luvun yhtyeessä Difference, joka soitti psykedeelistä rockia. Hän kuuluu myös laulutrioon nimeltä To tenorer og en te.

## Lähteet

## Aiheesta muualla
*
Lydos

**Lydos** () oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 565–535 eaa.

Lydos oli nimensä perusteella lyydialaista syntyperää: nimi, joka on ilmeisesti lähinnä lempinimi, merkitsee yksinkertaisesti ”lyydialaista”. Hänellä oli ilmeisesti suuri työpaja. Lydoksen signeeraus tunnetaan vain kahdesta vaasista, mutta tyylillisin perustein hänen nimiinsä on laitettu yli 130 eri vaasia. Lydoksen tai hänen työpajansa tekemät vaasit olivat laadultaan vaihtelevia, mutta ilmaisultaan eloisia ja dramaattisia. Maalaustyylissä näkyy siirtymä varhaisempaa orientalisoivaa tyyliä muistuttavista eläinaiheisista kuvanauhoista mytologisiin aiheisiin.

## Teoksia


Tiedosto:Altes Museum - Antikensammlung 018-3.jpg|Oinokhoe, savenvalaja Kolkhos, n. 560 eaa.
Tiedosto:Lydos, anfora attica a collo distinto, da pescia romana (vt), 560-550 ac ca. 01.JPG|Amfora, n. 560–550 eaa.
Tiedosto:Terracotta hydria (water jar) MET DT5870.jpg|Hydria, n. 560 eaa.
Tiedosto:Terracotta column-krater (bowl for mixing wine and water) MET GR184.jpg|Pylväskrateeri, n. 550 eaa.
Tiedosto:Panathenaic amphora Firenze Museo archeologico 97779.jpg|Vaunuajot. Yksityiskohta Panathenaia-amforasta, n. 550–540 eaa.


## Lähteet

## Aiheesta muualla
Tom Daley

**Thomas ”Tom” Robert Daley** (s. 21. toukokuuta 1994 Plymouth, Englanti) on brittiläinen uimahyppääjä. Hän on 10 metrin kerroshypyissä Euroopan-mestari vuosilta 2008, 2012 ja 2016 sekä maailmanmestari vuosilta 2009 ja 2017. 

Daley kuului myös 14-vuotiaana Ison-Britannian olympiajoukkueeseen Pekingissä 2008, jossa hän sijoittui 10 metrin kerroshyppyjen yksilökilpailussa seitsemänneksi ja parikilpailussa Blake Aldridgen kanssa kahdeksanneksi. Kansainyhteisön kisoissa 2010 hän sai kultaa sekä kerroshyppyjen henkilökohtaisessa että parikilpailussa. Lontoon olympialaisissa 2012 hän sai kerroshypyistä henkilökohtaisessa kilpailussa pronssia ja sijoittui parikilpailussa neljänneksi. Kansainyhteisön kisoissa 2014 hän sai kerroshypyistä yksilökilpailun kultaa ja parikilpailussa hopeaa. Rio de Janeiron olympialaisissa 2016 hän saavutti kerroshyppyjen parikilpailussa pronssia Daniel Goodfellow'n kanssa. Tokion olympialaisissa 2020 hän voitti kultaa 10 metrin kerroshyppyjen parikilpailussa yhdessä Matty Leen kanssa. Pariisin olympialaisissa 2024 hän saavutti Noah Williamsin kanssa 10 metrin kerroshyppyjen parikilpailussa hopeaa.

Aikuisten maailman- ja Euroopan-mestaruuden lisäksi Daley voitti hopeaa juniorien maailmanmestaruuskilpailuissa 2008 10 metrin kerroshypyistä sekä kolmen metrin ponnahduslaudalta. 

Seuratasolla Daley edustaa Plymouth Divingia.

Daley on naimisissa yhdysvaltalaisen käsikirjoittajan Dustin Lance Blackin kanssa.

## Lähteet
Reinhold Felix von Willebrand

Vapaaherra **Reinhold Felix von Willebrand** (23. helmikuuta 1858 Helsinki – 6. toukokuuta 1935 Helsinki) oli suomalainen kulttuuripersoona, toimittaja, Suomen Olympiakomitean perustajajäsen ja sen ensimmäinen puheenjohtaja vuosina 1907–1919. 

## Henkilöhistoria
Von Willebrand edusti Suomea Kansainvälisessä olympiakomiteassa vuosina 1908–1920. Hänen isänsä Knut Felix von Willebrand toimi lääkintöhallituksen pääjohtajana ja korotettiin 1889 vapaaherran periytyvään aatelisarvoon. Suvulla oli laaja maaomaisuus, mm. Säätytalon tontti ja Stansvikin kartano Helsingin Laajasalossa. Von Willebrand opiskeli filosofian kandidaatiksi ja juristiksi Helsingin yliopistossa ja sai varatuomarin arvon 1890. Työnsä hän teki pääosin kuitenkin perheomaisuuden hoitajana. Von Willebrand osallistui aatelissäädyssä sukunsa edustajana säätyvaltiopäiville 1885, 1888, 1891, 1894, 1897, 1899, 1900, 1904–1905 ja 1905–1906.

### Urheilujohtaja
Von Willebrand voimisteli nuoruudessaan Helsingfors Gymnastikklubbenissa (HGK) ja toimi myöhemmin ruotsinkielisten urheilupiirien keskeisenä järjestöihmisenä. Von Willebrand toimi Suomen Luistinliiton puheenjohtajana vuosina 1908–1917 ja oli perustamassa Suomen Hiihdonedistämisliittoa ja Suomen Soutuliittoa. Von Willebrandin KOK-jäsenyyttä ehdotti silloinen ruotsalainen KOK-edustaja Viktor Balck Haagissa 1907. Jäsenyys astui voimaan virallisesti Lontoon olympiakisojen yhteydessä pidetyssä istunnossa 1908. Olympiadiplomatiassa von Willebrand joutui puolustamaan Suomen edustusoikeutta niin Lontoon  kuin Tukholmankin kesäkisoissa. Valtaa pitävät venäläiset eivät katselleet Suomen omaa kansainvälistä edustusta myötämielisesti. Vuonna 1914 Suomi menettikin oman olympialaisen edustusoikeutensa. Tällöin von Willebrandin kiinnostus olympialaiseen urheilutoimintaan väheni merkittävästi.

Puhtaasti ruotsinkielinen von Willebrand ei saavuttanut suomenkielisen urheiluväen täyttä luottamusta. Suomen itsenäistyttyä ja saatua jälleen kansainvälisen edustusoikeutensa olympiaurheilussa hän ilmoitti kuitenkin vuonna 1919 eroavansa KOK:n jäsenyydestä vastalauseeksi Saksan sulkemiselle Antwerpenin olympiakisoista. Samalla hän luopui Suomen Olympiakomitean puheenjohtajuudesta ja jätti molemmat tehtävät Ernst Krogiukselle.

### Kulttuuripersoona
Urheilujohtaja-ansioiden lisäksi von Willebrand on tunnettu kulttuurisaavutuksistaan. Hänet tunnetaan *[[Finsk Tidskrift]]in* julkaisijana: hän vastasi lehdestä lähes 25 vuotta aina vuoteen 1931 asti. Ansioistaan ruotsinkielisen kulttuurin alalla hänet valittiin 1899 Svenska litteratursällskapetin hallitukseen, jossa hän toimi aina vuoteen 1918. Hän testamenttasi huomattavan omaisuutensa tälle seuralle ja Konstsamfundetille.

Von Willebrand sävelsi pienimuotoisia teoksia, joista tunnetuimpia ovat *Helsingfors Gymnastikklubbs marsch* (1885) ja yksinlaulu *Långsamt som kvällsskyn* (1888).

## Lähteet
* 
*       

### Viitteet
Rovaniemen Palloseuran kausi 2009

**Rovaniemen Palloseuran kausi 2009** oli RoPS:n 24:s kausi pääsarjatasolla ja nykyisessä Veikkausliigassa 16:s. Vaihtuvuus kaudeksi 2009 Rovaniemen Palloseuran pelaajistossa oli suurta. 

## Lähteneet pelaajat
Kauden 2008 ykkösmaalivahti Kalle Rönkkö sai lähteä. Puolustuksesta lähtivät myös Antti Uimaniemi, Juha Majava, sekä Patrice Ollo N'Doumba. Ainoastaan avauskokoonpanon Uimaniemen RoPS olisi halunnut pitää, mutta kun Uimaniemen sopimus loppui syksyyn 2008 ja hän sai tarjouksen MyPalta. Näin Uimaniemi siirtyi pois Rovaniemen Palloseurasta ilmaiseksi etelään. Jo aikaisemmin joukkueesta oli lähtenyt keskuspuolustaja Aleksandr Kulik. Sopupeliepäilyt pelaajaa kohtaan johtivat lopulta sopimuksen purkamiseen. Samasta syystä myös toinen maalivahti Nikolai Pavlenko oli poistunut joukkueesta.

Keskikentällä RoPS koki karvaimmat menetykset kun 71:n maaottelun kokemuksen pelaaja ja johtaja Mika Nurmela siirtyi AC Ouluun. Saksalainen Daniel Bauer myös vakuutti peleissään, mutta loukkaantumiset eivät johtaneet jatkosopimuksen syntyyn. Keskikentän oikealta laidalta lähti Titi Essomba, jonka sopimus loppui ja joka aikoi tehdä päätöksensä joukkueen valinnasta vasta keväällä 2009 ja Rovaniemen Palloseuralla ei ollut aikaa odotella Titin päätöstä. Hyökkäyksestä lähti vielä tehoton pelaaja Philip Edeipo (kaksi maalia 17 pelissä) oli joukkueen radikaali muuttuminen kaudelle 2009 selviö. Vain neljä miestä säilyi avauskokoonpanosta kaudelle 2009.
Michael Mullen

**Michael Glenn Mullen** (s. 4. lokakuuta 1946) on Yhdysvaltain laivaston amiraali ja Yhdysvaltain puolustushaarakomentajien neuvoston entinen puheenjohtaja 1. lokakuuta 2007 – 30. syyskuuta 2011. Sitä ennen hän toimi laivasto-operaatioiden komentajana 2005–2007, varakomentajana 2003–2004 ja laivaston Euroopan joukkojen komentajana. Hän valmistui Yhdysvaltain laivastoakatemiasta vuonna 1968.

## Lähteet

## Aiheesta muualla

*HS:USA ja Venäjä pesivät Georgian sodan jälkipyykkiä Suomessa
Patlabor

**Patlabor** (tulee sanoista "patrol" ja "labor") viittaa ***Mobile Police Patlabor*** (機動警察パトレイバー *Kidō keisatsu Patlabor*) -anime- ja -mangateoksiin. Sen loi ryhmä nimeltä Headgear, jonka jäseniä ovat ohjaaja Mamoru Oshii, kirjoittaja Kazunori Ito, mecha-suunnittelija Yutaka Izubuchi, hahmosuunnittelija Akemi Takada, ja manga artisti Masami Yūki. Manga sai Shogakukan manga award -palkinnon vuonna 1991.

Patlabor koostuu mangasta, TV-sarjasta, kahdesta OVA-sarjasta, kolmesta elokuvasta ja lyhytfilmistä. Sarjan pohjalta on luotu videopelejä ja lisenssituotteita OST:stä leluihin.

Uusi näytelty sarja ja elokuva ilmestyy vuosina 2014 ja 2015 nimeltään *The Next Generation -Patlabor-.* Sarja koostuu 12-jaksosta, jotka näytetään 7:ssä osassa alkaen huhtikuun 5. 2014 ja elokuva ilmestyy keväällä 2015. Sarjan pääohjaajana ja elokuvan ohjaajana toimii Mamoru Oshii.

## Tarina
Tarina sijoittuu julkaisun aikaiseen lähitulevaisuuteen 1998-2002. Robotit, joita kutsutaan nimellä "Labor", käytetään raskaissa rakennustöissä. *Tokyo Metropolitan Police* käyttää Patlabor-robotteja taistellakseen laboreilla käytävää rikollisuutta vastaan.

## Teokset

* *Mobile Police Patlabor* (1988-1989, OVA, 7 jaksoa)
* *Patlabor the Movie* (1989)
* *Patlabor: The TV Series*/*Mobile Police Patlabor* (1989-1990, TV, 47 jaksoa)
* *Mobile Police Patlabor P-Series* (1990-1992, OVA, 16 jaksoa)
* *Patlabor 2 the Movie* (1993)
* *WXIII: Patlabor the Movie 3* (Wasted 13) (2001)
* *Mobile Police Patlabor Minimum: Minipato* (2002, 3 lyhytfilmiä)
* *The Next Generation -Patlabor-* (12-osainen sarja 2014-5, elokuva 2015)

## Lähteet

## Aiheesta muualla
* Patlabor AnimeNewsNetwork:ssä
* Mecha profiles MAHQ
* ''Patlabor'' technical site
Sillalla

**Sillalla** on Dave Lindholmin 13. sooloalbumi, joka ilmestyi loppuvuodesta 1990. Levy uudelleenjulkaistiin 8. joulukuuta 2010, remasteroituna. Dave Lindholmin kaksi edeltävää albumia; José Blues (*1988*) sekä Dave Lindholm & White Midnight nimellä ilmestynyt *[[Creampistols]] (1989),* levytettiin englannin kielellä*.* 

## Kappaleet
# 
# 
# 
# 
# 
# 
# 
#  
#  
# 
# 

### CD-painoksen bonuskappaleet
#Petin pienen linnun
#Haen vaan tosi myrskyn

## Kokoonpano
* Dave Lindholm – laulu, kitarat, dobro, kazoo (4), huuliharppu (2), kosketinsoittimet (8, 11)
* Ippe Kätkä – rytmikoristeet
* Mikko Kangasjärvi – hanuri (7)
* Jani Viitanen – lyömäsoittimet (7)
* Reijo "Takku" Ylinen - huilu (12), saksofoni (13)
* Sirone - kontrabasso (12)

### Tuotanto
* Jani Viitanen – äänittäjä
* Ippe Kätkä – tuottaja

## Lähteet
Kate Nash

**Kate Marie Nash** (s. 6. heinäkuuta 1987 Lontoo) on englantilainen indieartisti ja lauluntekijä. Hänen *[[Made of Bricks]]* albuminsa on myynyt platinaa Isossa-Britanniassa.

Nash syntyi Lontoossa ja kasvoi Harrow'ssa. Hän on pienestä pitäen ollut kiinnostunut musiikista. Nashin ura alkoi vuonna 2006, kun hän latasi musiikkiaan Myspace-sivustolle ja löysi itselleen pian sen jälkeen managerin.
Sin (jumala)

**Sin** (akkadialainen nimi: **Sîn**, **Suen**, sumeri: **Nanna**, *valaisija*) oli sumerilaisessa ja mesopotamialaisessa mytologiassa esiintynyt kuun jumala. Häntä palvottiin Babyloniassa, Assyriassa, Harranissa ja Sumerissa. Sin oli Enlilin ja Ninlilin poika. 

Sinin vaimo oli Ningal, ja heidän lapsiaan olivat auringon jumala Utu (Shamash) ja Venuksen jumalatar Inanna (eli Ištar). Sin muodosti lastensa kanssa jumalten taivaallisen kolminaisuuden.

Nannan pääpyhättöä Urissa oli nimeltään *E-giš-šir-gal* ("suuren valon talo"). Sinin pyhättö sijaitsi Harranissa ja oli nimeltään *E-khul-khul* ("ilojen talo"). Myöhemmin alun perin erillisiset jumaluudet Nanna ja Sin alkoivat viittata samaan jumalaan, vain eri nimillä. Sin on yleensä kuvattu vanhana parrakkaana miehenä joka kantaa sirppiä ja ratsastaa siivekkäällä härällä. Kuuhun liitettynä jumaluutena häneen liitettiin myös luku 30, joka on noin sama määrä kuin kuunkierron mukaisen kuukauden kesto päivinä (tarkalleen noin 29 ja puoli päivää).

## Lähteet
Nanna

**Nanna** voi tarkoittaa ainakin seuraavia:

* Nanna, suomessa ja eräissä muissa kielissä esiintyvä naisen nimi
* Nanna eli Sin, mesopotamialaisen mytologian kuun jumala
* Nanna, skandinaavisen mytologian jumalatar
* *[[Nanna (sarjakuva)|Nanna]]*, Tuuli Hypénin sarjakuva
* *[[Nanna (romaani)|Nanna]]* (*Nêne*), Ernest Pérochonin Goncourt-palkittu romaani vuodelta 1920
* 1203 Nanna, päävyöhykkeen asteroidi.
Lähdesammalet

**Lähdesammalet** (*Philonotis*) on omenasammalten heimoon kuuluva suku. Siihen kuuluu kuusi Suomessa esiintyvää lajia.

## Ulkonäkö

Lähdesammalten lehdet ovat sinertävän kellertäviä ja aika lyhyitä. Varsi on punainen ja siittiöpesäkkeistöt kukkamaisia.

## Suomessa esiintyvät lähdesammallajit

* *Philonotis arnellii* – pikkulähdesammal
* *Philonotis caespitosa* – ojalähdesammal
* *Philonotis calcarea* – kalkkilähdesammal
* *Philonotis fontana* – purolähdesammal
* *Philonotis seriata* – särmälähdesammal
* *Philonotis tomentella* – kalliolähdesammal

## Lähteet
Ningal

**Ningal** ("suuri valtiatar") oli sumerilaisessa mytologiassa esiintynyt jumalatar. Hän oli Enkin (Ean) ja Ningikurgan tytär ja kuunjumala Nannan puoliso: heidän lapsiaan olivan Utu ja joidenkin tekstien mukaan myös Inanna ja Iškur. Hänen palvomisensa alkoi eteläisessä Mesopotamiassa ja hänen kulttinsa keskittyi Urin kaupunkiin.
Evolutiivisesti stabiili strategia

**Evolutiivisesti stabiili strategia** (**ESS**) on strategia, joka on hallitsemassaan ympäristössään vastustuskykyinen uusille invaasioille. Evolutiivisesti stabiili strategia on niin peliteorian kuin biologiankin käsite.

## Perusteet
Tarkan määritelmän mukaan ESS on strategia, joka hallitessaan populaatiota ei voi jäädä toiseksi millekään vaihtoehtoiselle strategialle. Koska ESS on riippuvainen siitä, mikä populaation hallitseva strategia on, erilaisia ESS:iä voi olla mahdollista syntyä riippuen alussa vallitsevista olosuhteista. Populaatio voi olla evolutiivisesti epästabiili esimerkiksi suuren luonnonmullistuksen jälkeen, mutta jos populaatioon syntyy ESS, se myös pysyy siinä, sillä valinta rangaitsee siitä poikkeamista.

Evolutiivisesti stabiili strategia on aina strategia, joka pärjää itseään vastaan. Tämä on suora seuraus siitä, että menestyvä strategia on aina sellainen, joka hallitsee populaatiota. Tällöin se myös kohtaa useita kopioita itsestään, jolloin se voi pärjätä vain pärjäämällä itseään vastaan.

## Lähteet
*
*

### Viitteet
Niobidi-maalari

**Niobidi-maalari** oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisella kaudella noin vuosina 475–450 eaa. Maalarin oikeaa nimeä ei tunneta. Tutkimuksessa käytetty nimitys perustuu erääseen hänen kalykskrateeriinsa, jonka koristelu esittää niobidien surmaa.

Niobidi-maalari maalasi suurikokoisia vaaseja, joiden kuva-aiheet kiertävät usein vaasia päällekkäisinä kuvanauhoina. Hän kokeili työssään erilaisia tekniikoita ja monenlaisia perspektiivejä. Niobidi-maalarin työskentelytapaan vaikuttivat ehkä samaan aikaan toimineen Polygnotoksen seinämaalaukset.

## Teoksia


Tiedosto:Column crater in red figure, Centauromachy, Amazonomachy, 460 BC, AM Agrigento, 121089.jpg|Voluuttikrateeri, n. 460 eaa.
Tiedosto:Niobid Painter - Red-Figure Amphora with Musical Scene - Walters 482712 - Side A.jpg|Amfora, n. 460–450 eaa.
Tiedosto:Terracotta neck-amphora (jar) MET DP114840.jpg|Amfora, n. 460–450 eaa.
Tiedosto:Terracotta hydria- kalpis (water jar) MET DP281884.jpg|Kalpis, n. 460–450 eaa.
Tiedosto:Detail Niobid Painter Louvre G341.jpg|Miehen kasvot. Yksityis­kohta Niobidi-krateerista, n. 460–450 eaa.


## Lähteet

## Aiheesta muualla
Shaun White Snowboarding

**Shaun White Snowboarding** on Ubisoft Montrealin kehittämä ja Ubisoftin julkaisema lumilautailuaiheinen urheilupeli. Peli julkaistiin vuonna 2008 PlayStation 2:lle, PlayStation 3:lle, Xbox 360:lle, OS X:lle, Wiille (*[[Shaun White Snowboarding: Road Trip]]*), Nintendo DS:lle, PlayStation Portablelle, iOS:lle ja Microsoft Windowsille.

## Pelaaminen
Pelissä on monien muiden pelien tavoin avoin pelimaailma. Pelin päähenkilö on Shaun White. Pelissä on kuusi erilaista vuorta, joissa voi vapaasti lasketella ja tehdä tehtäviä. Niitä ovat esimerkiksi Yhdysvallat, Alaska, Eurooppa, Japani. Kun rinne on laskettu alas, ylös päästään kätevästi hisseillä ja helikoptereilla. Vuorille on ripoteltu haasteita, joista saa palkinnoksi rahaa. Pelissä on myös tutka, jonka avulla on helpompi löytää haasteita ja muita mielenkiintoisia kohteita, ja siinä on myös ensimmäisen-persoonan kuvakulma. Pelaaja voi lisäksi merkitä nopealla näppäinkomennolla paikan, johon voi myöhemmin hypätä toisella pikatoiminolla. Onlinen moninpeliin mahtuu 16 pelaajaa.

## Lähteet
* Konsolifin -sivuston arvostelu
Brygos-maalari

**Brygos-maalari** oli antiikin kreikkalainen vaasimaalari, joka maalasi attikalaista puna- ja valkopohjakeramiikkaa. Hän toimi Ateenassa arkaaisen ja klassisen kauden taitteessa noin vuosina 490–470 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Brygoksen signeeraamia vaaseja. Joskus heitä on pidetty samana henkilönä.

Brygos-maalari oli Onesimoksen oppilas. Hänestä tuli itsestään varsin vaikutusvaltainen, ja hänellä oli lukuisia oppilaita. Brygos-maalarin tekemiksi lasketaan parisataa pienikokoista vaasia, joissa oli usein mytologisia tai symposion- eli pitoaiheita. Hän kuvasi mielellään suuria eeppisiä tapahtumia ja enteili teoksissaan jo klassista tyyliä. Hänen teoksensa ovat tunnettuja erityisesti dramaattisesta vaikutelmastaan. Punakuviotekniikan lisäksi maalari käytti joissakin töissään myös valkopohjatekniikkaa.

## Teoksia


Tiedosto:Aulos player Louvre G313.jpg|Auloksen soittaja. Kyliksin tondo, n. 490 eaa.
Tiedosto:Briseis Phoinix Louvre G152.jpg|Briseis ja Foiniks (?). Kyliksin tondo, n. 490 eaa.
Tiedosto:Mainade Staatliche Antikensammlungen 2645.jpg|Mainadi. Valkopohjaisen kyliksin tondo, n. 490–480 eaa.
Tiedosto:Pittore di brygos, kylix attica con scena di libagione e scene mitologiche, forse legate a paride, 490-470 ac ca. 02.jpg|Kyliks, n. 490–470 eaa.
Tiedosto:Woman kithara CdM 581.jpg|Nainen ja lyyra. Kyliksin tondo, n. 480 eaa. 
Tiedosto:Dionysos satyrs Cdm Paris 575.jpg|Dionysos ja satyyri. Kyliksin tondo, n. 480 eaa.
Tiedosto:Terracotta lekythos (oil flask) MET DP161824.jpg|Lekyytti, n. 480–470 eaa.
Tiedosto:Brygos Painter - Ram-Head Rhyton - 1988.8 - Cleveland Museum of Art.tif|Pässinpäinen rhyton, n. 480–470 eaa.


## Lähteet

## Aiheesta muualla
Kopioituja (biologia)

**Kopioituja** on biologiassa mikä tahansa molekyyli tai muu biologinen olento, joka tekee kopioita itsestään.

Kopiotujat voivat olla joko käänteisiä, jolloin ne tekevät itsestään negatiivin, tai positiivisia, jolloin ne tekevät itsestään täysin samanlaisen kopion.

Kopioituminen voi olla täydellistä, jolloin kopioitujat eivät tee virheitä, mutta mikäli kopioituminen on epätäydellistä, kopioitujan jälkeläisten välille syntyy eroja. Tällöin jälkeläisiin vaikuttaa valinta, mikä johtaa evoluutioon.

Nykyään Maassa esiintyviä kopioitujia ovat RNA ja DNA.

## Lähteet
*

### Viitteet
Tomáš Fleischmann

**Tomáš Fleischmann** (s. 16. toukokuuta 1984 Kopřivnice, Tšekkoslovakia) on uransa lopettanut tšekkiläinen jääkiekkoilija.

## Ura
Fleischmann on HC Vitkovicen kasvatti. Hän pelasi Tšekissä jääkiekkoa vuoteen 2002 asti. Kesällä 2002 Detroit Red Wings varasi hänet NHL:n varaustilaisuudessa vuorolla 63. Tämän jälkeen Fleischmann siirtyi pelaamaan juniorisarja WHL:n Moose Jaw Warriorsiin kahdeksi kaudeksi. Detroit myi helmikuussa 2004 Fleischmannin ja ensimmäisen kierroksen varausoikeutensa Washington Capitalsiin, josta se sai vaihdossa Robert Langin. 

Kauden 2004–2005 Fleischmann pelasi AHL-liigan Portland Piratesissa. Ensimmäisen kerran Fleischmann pelasi NHL:ssä kaudella , tosin vain 14 ottelua. Samoin seuraavallakin kaudella hän pelasi suurimmaksi osaksi farmijoukkueessa, ja voitti Hersey Bearsissa AHL-liigan mestaruuden Calder Cupin. Kaudesta  lähtien Fleischmann kuului Washingtonin vakiokokoonpanoon.

Marraskuussa 2010, kesken kauden , Washington myi Fleischmannin Colorado Avalancheen ja sai vaihdossa Scott Hannanin. Fleischmann ehti pelata Coloradossa vain 22 runkosarjaottelua ennen kuin joutui tammikuussa 2011 jättämään kauden kesken terveydellisistä syistä, kehkoista löytyneiden veritulppien vuoksi. Heinäkuussa 2011, ennen kautta , hän siirtyi Florida Panthersiin nelivuotisella sopimuksella.

Fleischmann pelasi Floridassa vajaa neljä kautta. Viimeisellä sopimuskaudella  Florida kauppasi hänet Anaheim Ducksiin vaihdossa Dany Heatleyhin ja kolmannen kierroksen varausvuoroon.

### Maajoukkueura
Fleischmann on edustanut Tšekin jääkiekkomaajoukkuetta alle 18-vuotiaiden MM-kisoissa 2002, nuorten MM-kisoissa 2003 ja 2004, MM-kisoissa 2008 ja 2013, sekä talviolympialaisissa 2010.

## Tilastot

## Lähteet
* 
* 
* 
* 

### Viitteet
Ron Huldai

**Ron Huldai** (; s. 26. elokuuta 1944) on israelilainen poliitikko. Hän on prikaatin kenraali, joka työskenteli Israelin ilmavoimissa vuosina 1963–1989. Hänestä tuli vuonna 1992 Herzliyan heprealaisen lukion rehtori. Vuonna 1998 hän nousi työväenpuolueen edustajana Tel Avivin pormestariksi. Hänet valittiin uudelleen 2003 ja 2008. 

Huldai on myös Tel Avivin taidemuseon puheenjohtaja.

## Lähteet

## Aiheesta muualla
Moses Mabhida Stadium

**Moses Mabhida Stadium** on stadion Durbanin kaupungissa Etelä-Afrikassa. Stadion on nimetty edesmenneen Moses Mabhidan kunniaksi. 

Se oli yksi Etelä-Afrikan jalkapallon MM-kisojen stadioneista. Sen kapasiteetti MM-kisojen aikana oli 62 760 ja nykyään 54 000.
## Lähteet
Puistoblues

**Puistoblues** on  jokavuotinen Järvenpäässä järjestettävä blues-festivaali. Kokonaiskäyntimäärän perusteella viisipäiväinen Puistoblues on Suomen neljänneksi suurin festivaali. Vuonna 2011 Puistobluesin eri tapahtumiin osallistui 119&nbsp;000 festivaalivierasta.

Puistoblues-festivaalin taustalla on yhdistys nimeltä Järvenpään Blues-Jazz Diggarit ry. Yhdistys sai alkunsa 1. marraskuuta 1977 noin kahdenkymmenen roots-musiikista innostuneen järvenpääläisen päättäessä perustaa sen. Seuraavana kesänä sai alkunsa Puistoblues, joka on edelleen yhdistyksen toiminnan kulmakivi. Ensimmäinen Puistoblues järjestettiin 19. elokuuta 1978.

Vuoden 2026 pääkonsertti pidetään lauantaina 4. heinäkuuta. Puistobluesin pääkonsertissa ovat aiemmin esiintyneet muun muassa Taj Mahal 1981, Albert Collins 1982, Robert Cray 1986, John Lee Hooker ja Bo Diddley 1991, Lynyrd Skynyrd ja The Band 1996, Carlos Santana 1998, B. B. King 2000, Johnny Winter 2007 sekä ZZ Top 2010.

Tapahtuma on järjestetty alusta alkaen talkootyönä, ja Puistoblues on nykyään Suomen suurin talkoovoimin järjestetty festivaali. Viisipäiväiseen tapahtumaan kuuluu Järvenpään Vanhankylänniemessä järjestettävän pääkonsertin lisäksi ilmaisia katukonsertteja, lastentapahtumia sekä klubeja.

Vuonna 2010 Puistobluesin liput myytiin ensimmäistä kertaa tapahtuman historiassa loppuun jo etukäteen.

Vuonna 2020 festivaalin järjestäminen kiellettiin koronaviruspandemian vuoksi.

## Lähteet
Replikaattori

**Replikaattori** eli kopioituja on mikä tahansa itseään kopioiva olio. Replikaattori voi tarkoittaa seuraavia asioita:

* Replikaattori biologiassa
* Replikaattori soluautomaateissa
* Itseään kopioiva kone
Hammer-on

**Hammer-on** on tapa soittaa kielisoitinta, yleisimmin kitaraa. Siinä painetaan sormi voimakkaasti otelautaa vasten, mikä aiheuttaa kyseisellä otelaudan nauhalla tai kohdalla sijaitsevan sävelen soimisen. Tällä tavoin kielisoittimella voidaan soittaa osa sävelistä näppäämättä yhtäaikaisesti kieltä värähtelemään toisella kädellä. Tämä helpottaa etenkin nopeiden melodioiden soittamista.

Hammer-onin vastakohta on pull-off, jossa kielen värähtely aiheutetaan vetäisemällä otekäden sormi nopeasti pois otelaudan nauhan tai kohdan päältä. Nopeaa hammer-on- ja pull-off -tyylin vuorottelua kahden sävelen välillä kutsutaan trilliksi.

## Katso myös
* Tilutus
* Pull-off
Sterh

**Sterh** () on venäläinen kansainvälisen meripelastuksen COSPAS-SARSAT-järjestelmän tietoliikennesatelliitti. Satelliittien rakentaja on PO Poljot-yhtiö. 

Sterh-satelliitit korvaavat Neuvostoliiton ja Venäjän Nadežda-satelliitit. Toisin kuin Nadežda-satelliitit, Sterh-satelliitit eivät lähetä paikannussignaalia, jonka tehtävän ovat ottaneet GLONASS-paikannussatelliitit. Tämän takia satelliitit ovat edeltäjiään paljon pienempiä ja ne laukaistaan kantorakettien lisähyötykuormina.

## Satelliitit

Laukaisut
* 21. heinäkuuta 2009, Sterh 1 (COSPAS 11), Plesetskin kosmodromi, Kosmos-3M-raketti  
* 20. elokuuta 2009 (suunniteltu), Sterh 2 (COSPAS 12), Baikonurin kosmodromi, Sojuz-2.1b-raketti

## Aiheesta muualla

* Sterh-satelliittin esittely Plesetskin kosmodromin sivustolla
Voitto Helander

**Voitto Helander** (6. lokakuuta 1937 Hattula – 20. heinäkuuta 2009 Turku) oli Turun yliopiston valtio-opin professori 1983–2001. Helander oli Suomalaisen tiedeakatemian jäsen.

Ennen professoriksi nimittämistä Helander oli Turun yliopistossa valtio-opin assistenttina ja yliassistenttina sekä julkishallinnon apulaisprofessorina Tampereen yliopistossa.

Helanderilla on laaja kirjallinen tuotanto, erityisen paljon hän teki oppikirjoja ja oli ahkera tieteen popularisoija.

## Teokset (valikoima)
* "Ei oikeutta maassa saa..." : ikäihmiset poliittisina vaikuttajina, Vanhustyön keskusliitto, 2001, 191 s.  
* Euroopan poliittiset järjestelmät, Valtionhallinnon kehittämiskeskus. VAPK-kustannus, 1991. 236 s.  (VAPK-kustannus.)  (Valtionhallinnon kehittämiskeskus.)
* Julkisyhteisöt vaikuttajina : Kuntien keskusjärjestöjen valtion viranomaisiin kohdistama painostustoiminta Suomessa. [Tekijä], 1971 167 s. (Väitöskirja)
* Kolmas sektori : käsitteistöstä, ulottuvuuksista ja tulkinnoista, Gaudeamus, 1998, 155 s.  
* Korporatismi : traditiosta, esiintymistä ja ilmiöllisistä tulkinnoista, 2. laaj. p., Gaudeamus, 1981, 105 s. (1. p. 1977) 
* Läntisten suurvaltain poliittiset järjestelmät, Finnpublishers, 1984, 284 s.  
* Pohjoismaiden poliittiset järjestelmät,  316 s.  2. uud. p. Turun yliopisto, 1988.  
*Professiot ja julkisvalta, Valtionhallinnon kehittämiskeskus. Painatuskeskus, 1993.  (Painatuskeskus.)  (Valtionhallinnon kehittämiskeskus.)

## Lähteet
Lahjakortti

**Lahjakortti** on lahjaksi annettava ostokortti, joka vastaa rahaa tietyssä liikkeessä, liikeketjussa tai kaupparyhmässä. Lahjakorttia vastaan voi saada palveluita tai muita hyödykkeitä. Muodoltaan lahjakortti voi olla esimerkiksi muovinen sirukortti tai paperinen kuponki.

Lahjakorttia voi käyttää lahjan vastineena, palkintona tai esimerkiksi tuotepalautusten yhteydessä käteisen rahan sijasta. Lahjakortin etu on, että saaja voi tavallisesti itse valita haluamansa hyödykkeen ilman, että kortin antajan tulee se valita.

## Katso myös
* Palveluseteli

## Lähteet
Teddy Pilette

**Theodore Jacques René "Teddy" Pilette** (s. 26. heinäkuuta 1942 Bryssel, Belgia) on entinen belgialainen Formula 1 -kuljettaja ja André Piletten poika. Hän osallistui neljään Formula 1 -osakilpailuun kausilla  ja . Hän oli 17. Belgian GP:ssä 1974 neljä kierrosta kärjen takana. Pilette lähti kyseisestä kilpailusta 27. lähtöruudusta. Muista kilpailuista hän karsiutui.

Pilette voitti Britannian Formula 5000 -sarjan mestaruuden vuosina 1973 ja 1975. Hän voitti Span 24 tunnin ajon Ford Caprilla vuonna 1978. Hän kilpaili Formula Ford -sarjassa vuonna 1992 ja vuonna 1994 Saksan Formula 3 -sarjassa. 

## Lähteet
Charles Bernard Desormes

**Charles Bernard Desormes** (3. kesäkuuta 1771 Dijon, Ranska – 30. elokuuta 1862) oli ranskalainen kemisti ja fyysikko. Hänet tunnetaan parhaiten kaasujen ominaislämpökapasiteetin ja jodin ominaisuuksien tutkimisesta. Desormes teki lähes kaikki tieteelliset tutkimuksensa yhteistyössä vävynsä Nicolas Clémentin kanssa.

Desormes aloitti opiskelun École Polytechniquessa vuonna 1794, kun oppilaitos avattiin. Siellä hän tapasi myös Clémentin, ja he aloittivat tutkimusuran, joka kesti vuoteen 1824. Vuonna 1804 Desormes, Clément ja Joseph Montgolfier perustivat alunan puhdistamon Verberiehin.

Desormes ja Clément tutkivat erityisesti kaasujen ominaislämpökapasiteettia. Irlantilainen Adair Crawford oli ensimmäinen, joka mittasi kaasujen ominaislämpökapasiteettia, ja Desormes ja hänen vävynsä tutkivat niiden suhteita. He määrittivät muun muassa hiilimonoksidin ja hiilidisulfidin ominaislämpökapasiteetin tutkimalla niiden muodostumista. He myös esittivät karkean arvion absoluuttisesta nollapisteestä. 

Vuonna 1811 Bernard Courtois löysi uuden alkuaineen, jodin. Hän ei saanut rahoitusta tutkimuksilleen, koska Napoleonin sodat veivät suuren osan valtion rahoista. Niinpä hän siirsi jodin ominaisuudet Desormesin ja Clémentin tutkittaviksi. Tämän lisäksi Desormes ja Clément loivat ensimmäisen täysin kemiallisen selityksen katalyyttien toiminnasta. Vuonna 1806 he esittivät teorian typen oksideista hapen lähteenä rikkihapon valmistuksessa käytetyssä lyijykammioprosessissa. Heidän tutkimuksensa osoittivat, että typen oksideita ei kulunut reaktiossa, ja esittivät reaktiossa olevan välituotteen. Itsenäisesti Desormes tutki muun muassa Voltan patsaan toimintaa.

Myöhemmin Desormes osallistui politiikkaan. Vuonna 1848 hänet valittiin kansalliskokouksen edustajaksi.

## Lähteet
Keirrison

**Keirrison de Souza Carneiro** tai **Keirrison** (s. 3. joulukuuta 1988 Dourados, Brasilia) on brasilialainen jalkapalloilija, pelipaikaltaan hyökkääjä. Hän siirtyi lainasopimuksella Portugalin superliigassa pelaavaan Benficaan Espanjan pääsarjassa Primera Divisiónissa pelaavasta FC Barcelonasta.

## Lähteet
Ossi Teileri

**Hans Ossian (Ossi) Arvid Teileri** (alk. **Tejler**, 26. marraskuuta 1911 Kalvola – 23. joulukuuta 1988 Hämeenlinna) oli suomalainen keskimatkojen juoksija.

Ossi Teileri karsiutui Berliinin 1936 olympialaisten 1&nbsp;500 metrin juoksun alkuerissä. Hän edusti Suomea seitsemässä maaottelussa. Seuratasolla hän edusti pääasiassa Hämeenlinnan Tarmoa. Hän voitti Suomen mestaruuden 800 metrin juoksussa vuosina 1935 ja 1936, 1&nbsp;500 metrin juoksussa vuonna 1935 sekä 4&nbsp;×&nbsp;800 metrin viestijuoksussa vuonna 1932. Hän saavutti 800 metrillä SM-hopeaa vuonna 1937 sekä SM-pronssia vuonna 1932. Vuonna 1935 hän juoksi 800 metrillä Suomen ennätyksen 1.52,5.

Ammatiltaan Teileri oli ulosottomies.

## Henkilökohtaiset ennätykset

* 400 metriä: 51,1
* 800 metriä: 1.52,5 (1935)
* 1 000 metriä: 2.30,6
* 1 500 metriä: 3.54,2 (1936)

## Lähteet
* 

## Aiheesta muualla
*
Bohemia Interactive Studio

**Bohemia Interactive Studio** (**BIS**) on itsenäinen videopelien kehittäjä.

Yritys on kehittänyt useita palkintoja voittaneen *[[Operation Flashpoint: Cold War Crisis]]* -pelin sekä *[[ArmA]]* -pelisarjan. Bohemia Interactiven tutkimus- ja tuotekehitysstudio sijaitsee Prahassa, Tšekkissä. Yritystä johtaa Marek Španěl (s. 1973), joka on myös yhtiön osaomistaja. Syksyllä 2010 Bohemia Interactive hankki kolme tšekkiläistä pelistudiota (Altar Games, Black Element Software ja Centauri Production). 

BIS on jäsenenä IDEA Gamesissa, joka toimii julkaisijana ja konsulttina useille itsenäisille pelitaloille.

## Pelit
**[[Operation Flashpoint: Cold War Crisis]]* (Windows) – kesäkuu 2001 
**Operation Flashpoint: Gold Edition* (Windows) – marraskuu 2001
**Operation Flashpoint: Resistance* (Windows) – kesäkuu 2002
**Operation Flashpoint: Game of the Year Edition* (Windows) – marraskuu 2002
**[[Operation Flashpoint: Elite]]* (Xbox) – lokakuu 2005 
*ARMA: *[[Armed Assault]]* (Windows) – helmikuu 2007
**ArmA: Queen's Gambit* (Windows) – syyskuu 2007
**[[ARMA 2]]* (Windows) – kesäkuu 2009
**ARMA 2: Operation Arrowhead* (Windows) – kesäkuu 2010
**[[ARMA 2: Firing Range]]* (Android) – heinäkuu 2011
**[[Take On Helicopters]]* (Windows) – lokakuu 2011
**[[Carrier Command: Gaea Mission]]* (Windows, Xbox 360) – syyskuu 2012
**[[ARMA Tactics]]* (Project SHIELD) – toukokuu 2013
**[[Arma 3]]* (Windows) – syyskuu 2013
**[[DayZ]]* (Windows) – joulukuu 2013
**[[Take On Mars]]* (Windows) – syyskuu 2013

## Bohemia Interactive Simulations
Bohemia Interactive Australia (BIA) on BIS:n tytäryhtiö, joka tuottaa harjoittelusimulaattoreita (*VBS1*, *[[VBS2]]* ja *[[VBS3]]*) useiden maiden asevoimille.

BIA yhdistettiin myöhemmin *Bohemia Interactive Simulations* -nimellä perustettuun yhtiöön, jonka Riverside Company osti vuonna 2013.

## Pelimoottorit
Bohemia on kehittänyt Real Virtuality pelimoottoria. 

Lisäksi yhtiöllä on *Black Element Softwaren* kautta omistuksessa Enforce -pelimoottori, jota on käytetty *[[Carrier Command: Gaea Mission]]* -pelissä.

## Lähteet

## Aiheesta muualla
*Bohemia Interactiven kotisivut
*Bohemia Interactive wiki
Erkki Tamila

**Eerik (Erkki) Jaakko Tamila** (alk. **Dahlgren**, 5. toukokuuta 1911 Nummi – 25. helmikuuta 2004) oli suomalainen kestävyysjuoksija ja maastohiihtäjä.

Tamila sijoittui Berliinin 1936 olympialaisten maratonilla parhaana suomalaisena neljänneksi. Se oli hänen uransa ainoa täysimittainen maraton. Hän edusti Suomea kahdessa maaottelussa sekä voitti Suomen Urheilulehden maratonin (25&nbsp;km) vuosina 1935–1937 ja Tukholman 25 kilometrin juoksun vuosina 1937–1939. Vuonna 1937 hän juoksi 15 mailin maailmanennätyksen 1.19.48,6 ja kaksi vuotta myöhemmin 25&nbsp;000 metrin maailmanennätyksen 1.21.27,0.

Seuratasolla Tamila edusti Nummen Kipinää. Hän voitti 10 000 metrin juoksussa Suomen mestaruuden vuonna 1938 ja saavutti SM-hopeaa vuonna 1937.

Hiihtäjänä Tamila voitti Suojeluskuntien mestaruuden 20 kilometrillä vuonna 1934 sekä sijoittui Salpausselän Kisoissa 18 kilometrillä kolmanneksi vuonna 1934 ja 50 kilometrillä kahdeksanneksi vuonna 1935.

Tamila oli ammatiltaan maanviljelijä. Hän haavoittui vaikeasti jalkaan talvisodassa. Hän toimi urheilu-uransa jälkeen muun muassa Suomen Hiihtoliiton liittovaltuustossa, piirin hiihtovalmentajana sekä Nummen Kipinän puheenjohtajana.

## Henkilökohtaiset ennätykset

* 5 000 metriä: 14.49,6 (1938)
* 10 000 metriä: 30.42,8 (1938)
* Maraton: 2.32.45 (1936)

## Lähteet
* 

## Aiheesta muualla
* Erkki Tamilan muistokirjoitus Helsingin Sanomissa
*
David Piper

**David Ruff Piper** (s. 2. joulukuuta 1930 Edgware, Lontoo, Britannia) on entinen brittiläinen Formula 1 -kuljettaja. Hän osallistui kolmeen Formula 1 -osakilpailuun kausilla  ja . Hän oli 12. sijalla Britannian GP:ssä 1960.

Piper loukkaantui elokuvan *[[Le Mans (elokuva)|Le Mans]]* kuvauksissa ja menetti osan toisesta jalastaan. Hän kilpailee nykyään historiallisissa tapahtumissa Porsche 917 -autolla. 

## Lähteet
Japani talviolympialaisissa 1956

**[[Japani]]** osallistui **[[Talviolympialaiset 1956|Cortina d'Ampezzon talviolympialaisiin 1956]]** kymmenen miesurheilijan joukkueella. Alppihiihtäjä Chiharu Igaya teki olympiahistoriaa tuomalla Japanille maan kaikkien aikojen ensimmäisen talviolympiamitalin: hopeamitali irtosi pujottelusta, jossa Igayan edelle ehätti vain Itävallan Toni Sailer. Kisojen mitalitilastossa Japani sijoittui 11:nneksi.

Japanin nuorin urheilija näissä olympiakisoissa oli pikaluistelija Yoshiyasu Gomi, jolla oli ikää 22 vuotta ja 279 päivää. Maan vanhin osallistuja oli vuorostaan maastohiihtäjä Tatsuo Miyao, ikää 27 vuotta ja 346 päivää.

## Mitalistit
### Hopeaa
*Chiharu Igaya – Alppihiihto, miesten pujottelu

## Joukkue

### Alppihiihto

### Pikaluistelu

### Pohjoismaiset hiihtolajit

#### Maastohiihto

#### Mäkihyppy

#### Yhdistetty hiihto

## Lähteet
*Kesäolympialaisten 1956 virallinen raportti  
*Japan at the 1956 Cortina d'Ampezzo Winter Games  Sports Reference LLC. 
*Olympiamitalistitietokanta olympic.org:issa
Seireeni-maalari

**Seireeni-maalari** oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisen kauden alussa noin vuosina 480–470 eaa. Maalarin oikeaa nimeä ei tunneta. Tutkimuksessa käytetty nimitys perustuu hänen tunnetuimman teoksensa aiheeseen.

Seireeni-maalarin nimivaasi on stamnos, jonka kuvassa Odysseus on sidottu laivan mastoon ja hänen toverinsa soutavat seireenien ohi vahaa korvissaan. Odysseus on selvästikin haltioitunut seireenien musiikista, mutta lumous on kuitenkin jo murrettu ja seireenit heittäytyvät mereen. Vaasi on nykyisin British Museumin kokoelmissa.

## Teoksia


Tiedosto:Ánfora del pintor de la Sirena (M.A.N.).jpg|Amfora, n. 490–480 eaa.
Tiedosto:Stamnos tripod Louvre G180.jpg|Stamnos, n. 480 eaa.
Tiedosto:Icon Greek mythology Odysseus mast.jpg|Odysseus. Yksityiskohta nimivaasista, n. 480–470 eaa.


## Lähteet

## Aiheesta muualla
Takki ja liivit pois!

**Takki ja liivit pois!** on suomalainen vuonna 1939 ensi-iltansa saanut elokuva, jonka on ohjannut Jorma Nortimo Agapetuksen näytelmän *Onnellinen Sakari* (1932) pohjalta. 

## Juoni
Elokuvassa on pääosassa Aku Korhosen esittämä professori Sakari Vartio, joka tiuskii potilailleen, mutta on kosijana pohjattoman ujo ja kömpelö. Teatteri alkaa pian sotkea Vartion suunnitelmia, kun Ilona-tytär ilmoittaa pyrkivänsä teatteriin, ja väärinkäsityksiä on luvassa tuntuvasti.

## Arviot
Aikalaisarvioissa elokuva sai myönteisen vastaanoton ”soveliaana kevätiloitteluna” ja ”ilopillerinä”, jolla ei ollut erityisiä taiteellisia tavoitteita. Myöhemmässä arviossa elokuvaa luonnehditaan kevyeksi kaupunkilaiskomediaksi ja Aku Korhosta ”aina luotettavaksi”.

## Näyttelijät

## Lähteet
José Kuusisto

**José Kuusisto** (s. 21. marraskuuta 1943 Turku) on suomalainen iskelmälaulaja. Hän on keikkailut Markku Tuurin ja Eino Sipposen yhtyeissä.

## Diskografia
* Vaarin iltahumppa (1976)
* Luonasi oli niin ihanaa (1976)
* Nadja (1977)
* Sydän rakastaa (1980)
* Mua jossakin kuulet (1982)

## Lähteet

## Aiheesta muualla
*
Enemmän kuin elää

**Enemmän kuin elää** on Haloo Helsinki! -yhtyeen toinen albumi. Se julkaistiin 2. syyskuuta 2009.

Ennen albumin julkaisua siltä julkaistiin kaksi singleä ”Jos elämä ois helppoo” sekä vuoden 2009 Kesäkumi-biisi ”Mun sydän sanoo niin”. Heinä–elokuun vaihteessa radioille jaettiin kolmas single ”Ei Eerika pääse taivaaseen”. Albumi nousi ensimmäisellä listaviikollaan Suomen virallisen albumilistan seitsemännelle sijalle.

## Kappaleet

## Arvostelut
* Rumba: *negatiivinen*

## Lähteet
Kutrirahkasammal

**Kutrirahkasammal** eli **käyrälehtirahkasammal** (*Sphagnum contortum*) on sammallaji. Se kuuluu *[[Sphagnaceae]]*-heimoon ja rahkasammalten sukuun. Yleisväriltään kutrirahkasammal on kellertävää tai ruskeaa. Laji on alueellisesti uhanalainen koko Suomessa lukuun ottamatta Tunturi-Lappia, jossa sitä ei esiinny. Valtakunnallisessa luokittelussa kutrirahkasammal on silmälläpidettävä.

## Lähteet
Veikko Muronen

**Veikko Muronen** () oli suomalainen diplomi-insinööri ja autonsuunnittelija. Hän toimi työurallaan Vanajan suunnittelu- ja tuotantopäällikkönä, Oy Wiima Ab:n teknisenä johtajana ja ulkomailla joukkoliikenteen konsulttitehtävissä. Hänen merkittävin keksintönsä oli Vanajan kuorma-autoihin suunnittelemansa täyden kuorman nostava teli.

## Nuoruus ja yksityiselämä
Veikko Muronen syntyi Viipurissa lokakuussa 1927. Hän valmistui Hämeenlinnan lyseosta vuonna 1946 ja opiskeli tämän jälkeen Teknillisessä korkeakoulussa konetekniikkaa. Muronen valmistui diplomi-insinööriksi vuonna 1953.

Muronen oli naimisissa, ja hänellä oli kaksi lasta. Vapaa-aikansa hän vietti mielellään mökillään perheensä kanssa. 1960-luvulla Muronen suoritti moottorilentäjän lupakirjan. Muronen kuoli Helsingissä 2006.

## Työura
Työuransa Muronen aloitti Valtion teknillinen tutkimuslaitoksella tutkijana ja jatkoi sieltä A. Ahlströmin Varkauden tehtaalle suunnittelijaksi.

Kilpailu kuorma-automarkkinoilla kiristyi 1950-luvulla, sillä pula-aika alkoi olla ohi ja tarjonta kasvaa. Vuonna 1955 hämeenlinnalaisella Vanajan Autotehtaalla haettiin, henkilöä joka osaisi suunnitella hyvän puutavara-auton. Tehtävään valittiin Muronen, joka toimi yrityksessä ensin suunnittelu- ja myöhemmin tuotantopäällikön tehtävissä.

Vanajan merkittävin keksintö esiteltiin 1950-luvun lopulla, Murosen kehittämä täyden kuorman nostava kuorma-auton teli. Keksintö osoittautui täysin ylivertaiseksi kilpailijoiden vastaaviin ratkaisuihin verrattuna. Suunnittelemistaan kuorma-autoista Muronen piti jälkeenpäin merkittävimpänä T6-69/5000+1200-mallia. Autossa oli turboahdettu A.E.C. AVT690 -moottori, 15-nopeuksinen Fuller RTO915 -vaihteisto ja Murosen hydraulinen nostoteli. Autoa pidettiin onnistuneena kokonaisuutena.

Muronen osallistui myös linja-autojen alustojen suunnitteluun. Vuonna 1968 esiteltiin keskimoottorinen malli LK6-69, jossa oli makaava A.E.C. AH 691 -moottori ja jousituksessa niin sanotut rullaavat ilmapalkeet. Auton taka-akselille oli asetettu neljä ilmapaljetta, kun kilpailijoiden vastaavissa ratkaisuissa niitä oli vain kaksi. Rakenteen ansiosta matkustusmukavuus parani huomattavasti.

Vanajan yhdistyi Oy Suomen Autoteollisuus Ab:n kanssa vuonna 1968, ja Sisu otti välittömästi Vanajan nostotelin käyttöön omissa tuotteissaan. Suomen Autoteollisuus yritti tehdä yhteistyötä muiden kuorma-autovalmistajien kanssa markkinoimalla nostoteliä ulkomaisille yrityksille. Hämeenlinnan tehtaalla asennettiin nostotelejä muutamiin Ivecon kuorma-autoihin, mutta sen jälkeen yhteistyö hiipui. Murosen suunnittelema nostoteli oli 2010-luvulla edelleen käytössä Sisun kuorma-autoissa.

Vuonna 1982 Muronen siirtyi linja-autovalmistaja Oy Wiima Ab:n tekniseksi johtajaksi. Sen jälkeen hän toimi kansainvälisissä joukkoliikenteeseen liittyvissä konsultointitehtävissä ennen eläkkeelle jäämistään: vuosina 1982–1987 Muronen toimi ensin portugalilaisen, sen jälkeen saudiarabialaisen ja lopuksi brasilialaisen linja-autotehtaan johtajana. Hän oli lyhyen aikaa projektijohtajana Iisalmessa ja veti kreikkalaisen koritehtaan tuotannon järjestelyä.

## Lähteet
* 
* 

### Viitteet
Salvaging What’s Left

**Salvaging What’s Left** on The Red Shoren debyytti-EP. Se julkaistiin vuonna 2006. 

## Kappaleet
#
#
#	
#
#
#

## Lähteet

## Aiheesta muualla
* Salvaging What's Left discogs.com -sivustolla
*
The Red Shore

**The Red Shore** oli vuonna 2004 perustettu australialainen Geelongista kotoisin oleva death metal -yhtye.

## Jäsenet
* Jason Leombruni – kitara (2004–2011)
* Roman Koester – kitara (2005–2011)
* Jon Green – bassokitara, taustalaulu (2008–2010)
* Tim Shearman – rummut (2009–2011)
* Chase Butler – laulu (2009–2011)

### Entiset jäsenet
* Damien Morris – laulu (2004–2007, kuoli kesken kiertueen auto-onnettomuudessa)
* Richard Johnson – rummut (2004–2007)
* Jake Green – rummut (2007–2009)
* Jamie Hope – bassokitara, taustalaulu (2004–2007), laulu (2008–2009)

## Albumit
* 
* 
* 
* 
*
Ródoksen piiritys

**Rhodoksen piiritys** (antiikin aikana) tai **Ródoksen piiritys** (nykyaikana) voi viitata seuraaviin:

* Rhodoksen piiritys, vuosina 305–304 eaa.
* Ródoksen piiritys, vuonna 1480
* Ródoksen piiritys, vuonna 1522
Ylistön silta

**Ylistön silta** on Jyväsjärven ylittävä jalankulun ja pyöräilyn silta Jyväskylässä. Silta yhdistää Mattilanniemen ja Ylistönmäen toisiinsa. Vuonna 1991 valmistunut silta on 208 metriä pitkä ja sen kaksi pylonia ovat 26 metriä korkeita.

## Lähteet

## Aiheesta muualla